OpenLLM-France/wikimedia huggingface dataset:
# Eleccions a l'Assemblea Nacional de Gal·les de 2007

Les Eleccions a l'Assemblea Nacional de Gal·les de 2007 se celebraren el 3 de maig de 2007, i foren les terceres des que es va aprovar la Devolution el 1997. S'hi van imposar novament els laboristes gal·lesos de Rhodri Morgan. Els nacionalistes gal·lesos del Plaid Cymru es mantenen com a segona força política,

## Resultats

← Eleccions a l'Assemblea Nacional de Gal·les, 2007 → :
| Partit | Vots | % | Escons | Vots addicionals | % | Escons | Escons totals |
| Partit Laborista Gal·lès | 314.925 | 32,2 | 24 | 288.954 | 29,6 | 2 | 26 |
| Plaid Cymru | 219.121 | 22,4 | 7 | 204.757 | 21 | 8 | 15 |
| Partit Conservador Gal·lès | 218.730 | 22,4 | 5 | 209.153 | 21,4 | 7 | 12 |
| Liberal Demòcrates Gal·lesos | 144.450 | 14,8 | 3 | 114.500 | 11,7 | 3 | 6 |
| Independent | 29.699 | | 1 | 9,350 | 1,0 | - | 1 |
| Partit Nacional Britànic | - | - | - | 42.197 | 4,3 | - | - |
| Independent UK | 18.047 | 1,8 | - | 38.490 | 4,0 | - | - |
| Partit Verd | - | - | - | 33.803 | 3,5 | - | |

## Enllaços externs

* Eleccions gal·leses de 2007 Arxivat 2009-02-24 a Wayback Machine.
# Sent German de Calbèrta

Sent German de Calbèrta (en francès Saint-Germain-de-Calberte) és un municipi del departament francès del Losera, a la regió d'Occitània.

## Referències

* ↑ Topònims occitans de la Losera
# Manuel Rius i Rius

Manuel Rius i Rius (Barcelona, 7 de juny de 1883 - Barcelona, 5 de maig de 1971) fou un polític català, fill de Francesc de Paula Rius i Taulet i segon marquès d'Olèrdola.

## Trajectòria

Manuel Francesc de Paula Bonaventura Rius i Taulet i Rius i Nogués, nom complet que apareixen en la seva inscripció de naixement, va néixer al carrer Fontanella de Barcelona. La seva mare fou Dorotea Rius i Nogués, natural de Vilafranca del Penedès.
Llicenciat en dret, el 1913 fou membre del Comitè d'Honor de l'Exposició Internacional Hidroelèctrica. Influït per Jaume Carner, abraçà el republicanisme i a les eleccions municipals de 1909 fou regidor de l'ajuntament de Barcelona pel Centre Nacionalista Republicà. Participà en les campanyes de l'Ateneu Obrer per protestar contra el tancament de les escoles racionalistes. Però poc després es decidí pel liberalisme contrari a l'autonomisme republicà.
Fou alcalde de Barcelona del 1916 al 1917, i el 1919 un dels fundadors de la Unión Monárquica Nacional amb Alfons Sala i Argemí.
Fou elegit diputat pel districte de Vilademuls a les eleccions generals espanyoles de 1920 i pel de Sort a les eleccions generals espanyoles de 1923.
Durant la Dictadura de Primo de Rivera fou un membre destacat en la Fira de Mostres de Barcelona.

## Referències

* ↑ Registre de Naixements de l'Ajuntament de Barcelona, any 1883, número de registre 3149.
* ↑ «Manuel Rius i Rius». Gran Enciclopèdia Catalana. Barcelona: Grup Enciclopèdia Catalana.
* ↑ Julià Cèlia Canyelles. Els governs de la ciutat de Barcelona (1875-1930). Ajuntament de Barcelona, 2013, p.247. ISBN 978-84-9850-461-3.
* ↑ Fitxa del Congrés dels Diputats
# Corneli

Corneli és el nom dels següents personatges:
* Corneli (nom) (llatí: Cornelius) fou un nom romà
* Corneli (qüestor), secretari del dictador Sul·la, qüestor de la ciutat durant la dictadura de Juli Cèsar.
* Corneli Fagita, militar romà
* Gai Corneli, tribú de la plebs el 67 aC.
* Gai Corneli, un dels conspiradors de Catilina.
* Publi Corneli, tribú de la plebs el 51 aC.
* Corneli (centurió), militar romà
* Gai Corneli (tribú), magistrat romà
* Corneli Servi, jurista romà
* Corneli I, papa (251 - 253).
* Corneli Sul·la, diversos personatges.
* Cos Corneli Lèntul, diversos personatges.
# Drancy

* Per a altres significats, vegeu «camp d'internament de Drancy».
Drancy és un municipi francès, situat al departament de Sena Saint-Denis i a la regió d'Illa de França. L'any 2004 tenia 64.500 habitants. Forma part del cantó de Le Blanc-Mesnil i del cantó de Drancy, i del districte de Le Raincy. I des del 2016, de la divisió Paris Terres d'Envol de la Metròpoli del Gran París.
# Blanca Canales Torresola

Blanca Canales Torresola (Jayuya, 17 de febrer de 1906 - Jayuya, 25 de juliol de 1996) va ser una educadora i política revolucionària porto-riquenya. Líder destacada del Partit Nacionalista de Puerto Rico, va organitzar-ne la branca femenina, coneguda com "Les Filles de la Llibertat". Va lluitar durant tota la seva vida contra el règim colonialista estatunidenc a Puerto Rico.
Com a líder del partit a Jayuya, va participar activament en diverses revoltes contra els Estats Units durant els anys 40 i 50, com el Grito de Jayuya, on els nacionalistes van prendre el control de la ciutat durant tres dies. Per aquesta participació va ser acusada de matar a un policia i empresonada durant 17 anys en una presó a Alderson (Virgínia de l'Oest).

## Referències

* ↑ «Feminist Hero Friday: Blanca Canales, Puerto Rican Revolutionary» (en anglès). POC Online Classroom. Arxivat de l'original el 2018-10-15 [Consulta: 19 març 2017]. Arxivat 2018-10-15 a Wayback Machine.
* ↑ «Blanca Canales» (en castellà). Women in Management, 08-07-2015. Arxivat de l'original el 20 de març 2017. [Consulta: 19 març 2017].

## Vegeu també

* Dolores Lebrón Sotomayor
# Eleccions a l'Assemblea Legislativa d'Angola de 1973

Les eleccions a l'Assemblea Legislativa es van celebrar per primer cop a l'Àfrica Occidental Portuguesa entre el 19 i el 27 de març de 1973.

## Antecedents

El 2 de maig de 1972 l'Assemblea de la República Portuguesa va aprovar la Llei Orgànica dels territoris d'ultramar, que preveia una major autonomia per als territoris d'ultramar. Angola havia de tenir una Assemblea legislativa de 53 membres, dels quals es van escollir 32. La resta serien nomenats pels serveis públics, grups religiosos i grups empresarials.
Es requeria que els candidats fossin ciutadans portuguesos que havien viscut a Angola durant més de tres anys i ser capaços de llegir i escriure en portuguès, i que els votants sabessin llegir i escriure. A mesura que la Constitució portuguesa prohibia els partits polítics del moment, la majoria dels candidats van ser presentats per la governamental Acció Nacional Popular, encara que a algunes associacions civils se'ls va permetre presentar candidats.

## Resultats

D'una població total de 5.673.046 habitants, només 584.000 persones eren registrades per votar. La participació electoral va ser del 85,6%. Els membres elegits van incloure 29 blancs i 24 negres.

## Referències

* ↑ Dolf Sternberger, Bernhard Vogel, Dieter Nohlen & Klaus Landfried (1978) Die Wahl der Parlamente: Band II: Afrika, Ereste Halbband, p.481 (alemany)
* 1 2 3 4 5 6 «Enactment of "Organic Law for the Overseas Territories". - Election of Legislative Assemblies and Consultative Councils in Overseas Territories.». Keesing's Record of World Events, vol. 19, 01-06-1973, pàg. 25948.
# El Bar (Taradell)

El Bar és una obra modernista de Taradell (Osona) protegida com a Bé Cultural d'Interès Local.

## Descripció

Casa entre mitgeres situada al barri de la Vila, molt a prop de l'Ajuntament, centre del municipi. L'edifici disposa de planta baixa, pis i golfes i té la coberta a dos vessants amb el carener paral·lel a la façana principal. El parament és arrebossat i pintat i està decorat amb esgrafiats sobre les obertures, als extrems i al coronament. A la part baixa del mur, on trobem el sòcol, la superfície és de pedra buixardada. El frontis mostra una composició de tres eixos vertical amb el central, que es correspon amb la caixa d'escala, diferent dels altres. Al centre de la planta baixa hi ha el portal, d'arc mixtilini, flanquejat per dues obertures d'arc pla de dimensions més grans. La porta d'accés, és d'eix vertical i està elaborada amb fusta pintada de tons foscos i amb formes orgàniques. A l'eix central de la façana hi ha dues finestres d'arc deprimit per pis, que enllacen entre sí amb un esgrafiat floral al centre del qual hi consta la inscripció "ANY 1907". Els eixos laterals presenten finestrals d'arc pla al primer pis i d'arc deprimit a les golfes, tots ells amb sortida a sengles balcons de baranes forjades. Corona l'edifici el ràfec de la teulada, d'ampli voladís i amb els cabirons a la vista.

## Referències

* ↑ «El Bar». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 juny 2020].
# BloodRayne

BloodRayne és un videojoc d'acció en tercera persona del 2002 desenvolupat per Terminal Reality on el jugador controla el personatge homònim que és una meitat vampiresa. A més de l'acció cal resoldre algunes situacions puzzle. Destaca la gran quantitat de violència i la sexualització estereotipada. S'hi arribà a fer una adaptació cinematogràfica del videojoc del 2006 i adaptacions a còmics.
La protagonista treballa per a una societat oculta caçant vampirs. Durant el joc lluita contra nazis i cerca son pare. El jugador no pot influir al desenvolupament de la història. D'entre les maneres de matar als enemics durant el joc destaca el xuclament de la sang on BloodRayne bota, enrotlla les cames sobre la cintura de la víctima i es beu la sang.
Un personatge ple de referències a persones històriques és la doctora Báthory Menguele, amb un nom que es refereix a Elisabet Bathory i Josef Mengele.
La protagonista va tindre una aparició a la revista Playboy en una edició d'octubre del 2004.

## Referències

* ↑ Belli, Simone; López, Cristian «Breve historia de los videojuegos». Athenea Digital. Revista de pensamiento e investigación social, 14, 2008, pàg. 168. Arxivat de l'original el 2017-01-18 [Consulta: 13 gener 2017].
* ↑ Tosca, 2009, p. 82.
* ↑ Tosca, 2009, p. 93.
* 1 2 Tosca, 2009, p. 85.
* ↑ Elkus, Adam «Game Over, Curtains Close: The Creative Failure of Videogame Movies». Bright Lights, 01-11-2006.
* ↑ Kirschling, Gregory «BloodRayne». Entertainment Weekly, 11-01-2006 [Consulta: 13 gener 2017].
* ↑ Reynolds, Katherine J. Narrative, Body and gaze; Representations of Action Heroines in Console Video Games and Gamer Subjectivity (Dissertació), 2013, p. 43.
* ↑ Tosca, 2009, p. 85-86.
* ↑ Leo, Julieta «Réplicas, literatura y videojuegos. Desde el Castillo de Čachtice a Konami Digital Entertainment». Eslavística Complutense, 12, 2012, pàg. 134.
* ↑ Hart, Claudia; Herbst, Claudia «Virtual sex: The female body in digital art». Bad subjects: Political education for everyday life, 72, 2005, pàg. 6. Arxivat de l'original el 2006-02-27 [Consulta: 13 gener 2017]. Arxivat 2006-02-27 a Wayback Machine.

## Bibliografia

* Tosca, Susana «¿Jugamos una de vampiros? De cómo cuentan historias los videojuegos». Comunicación: revista Internacional de Comunicación Audiovisual, Publicidad y Estudios Culturales, 7, 2009, pàg. 80-93. Arxivat de l'original el 2018-04-23 [Consulta: 13 gener 2017].
# Enzims degradatius

Un enzim degradatiu és un enzim (en un sentit més ampli una proteïna) que degrada molècules biològiques. Alguns exemples d'enzims degradatius són:
* Lipasa, que digereix lípids
* Carbohidrasa, que digereix carbohidrats (p. ex., sucres)
* Proteasa, que digereix proteïnes
* Nucleasa, que digereix àcids nucleics.
* Catelicidins, polipèptids antimicrobials que es troben als lisosomes.

## Referències

* ↑ Svendsen A «Lipase protein engineering» (en anglès). Biochim Biophys Acta, 1543, 2, 2000, pàg. 223–228. DOI: 10.1016/S0167-4838(00)00239-9. PMID: 11150608.
* ↑ «Mechanism of Carbohydrase Action» (en anglès). Science, 125, 3236, 1957, pàg. 12–15. DOI: 10.1126/science.125.3236.12.
* ↑ Hedstrom L. Serine Protease Mechanism and Specificity, (en anglès) Chem. Rev. 2002, 102, 4501-4523
# Cidade Alta (São Tomé i Príncipe)

Cidade Alta és una localitat de São Tomé i Príncipe al districte de Cantagalo, a l'est de l'illa de São Tomé i de Santana.. La seva població és de 489 (2008 est.).

## Evolució de la població

Població de Cidade Alta (2001-2008) :
| 2001 | 2008 |
| 429 | 489 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Dominique Maltais

Dominique Maltais (Petite-Rivière-Saint-François, Quebec, 9 de novembre de 1980) és una esquiadora quebequesa, especialista en surf de neu, guanyadora de dues medalles olímpiques.
Especialista en la pràctica surfista del Camp a través, va participar als 25 anys als Jocs Olímpics d'Hivern de 2006 realitzats a Torí (Itàlia), on va aconseguir guanyar la medalla de bronze en la prova femenina de camp a través. En els Jocs Olímpics d'Hivern de 2010 realitzats a Vancouver (Canadà) va finalitzar en vintè lloc. En els Jocs Olímpics d'Hivern de 2014 realitzats a Sotxi (Rússia) aconseguí guanyar la medalla de plata en aquesta disciplina, convertint-se en la primera esquiadora a aconseguir aquest fet.
Al llarg de la seva carrera ha guanyat dues medalles al Campionat del Món de surf de neu i una medalla d'or als X-Games.

## Enllaços externs

* (francès) Portal personal Arxivat 2011-01-20 a Wayback Machine.
# Solioni

«Solioni» té aquests significats:
* Solioni (Sennoi), localitat del krai de Krasnodar, a Rússia
* Solioni (Rostov), localitat de l'óblast de Rostov, a Rússia
# Casament de Nora Robinson i Alexander Kirkman Finlay

El Casament de Nora Robinson i Alexander Kirkman Finlay, de Glenormiston, va ser solemnitzat a l'Església de Sant Jaume, de Sydney el dimecres 7 d'agost de 1878 pel reverend Canon Allwood, assistit pel Reverend Hough. La núvia era la segona filla del Governador de Nova Gal·les del Sud, Sir Hercules Robinson, GCMG, i l'Excm. Senyora Robinson. El nuvi, propietari de Glenormiston, una gran plantació de Victoria, va ser el segon fill d'Alexander Struthers Finlay, de Castle Toward, Argyleshire, Escòcia.
Com que fou el segon casament virreinal que va tenir lloc a la colònia, va generar un enorme interès públic. La multitud, estimada entre 8.000 i 10.000 persones, va atestar els carrers fora de l'església i un gran dispositiu de policia va tenir problemes per mantenir l'ordre. El casament va comptar amb la presència dels membres més importants de la societat de Sydney del moment, - líders, administradors, funcionaris, legisladors, oficials navals, advocats i aristòcrates, molts dels quals tenien connexions escoceses. Hi va haver una àmplia cobertura a la premsa de tot el país, des de The Sydney Morning Herald,The Queanbeyan Age, South Australian Register, Australian Town and Country Journal, The Argus, The Daily Advertiser i al Riverine Herald.

## Referències

* ↑ «Family Notices». The Sydney Morning Herald (NSW: 1842 - 1954). National Library of Australia [NSW], 08-08-1878, p. 1.
* ↑ «Mr. and Mrs. Finlay». Australian Town and Country Journal (NSW: 1870 - 1907) [NSW], 17-08-1878, p. 17.
* ↑ «Marriage of Mr A.K. Finlay and Miss Robinson». Queanbeyan Age (NSW: 1867 - 1904) [NSW], 14-08-1878, p. 1 [Consulta: 4 setembre 2013].
* ↑ «New South Wales». South Australian Register (Adelaide, SA: 1839 - 1900) [Adelaide, SA], 08-08-1878, p. 5 [Consulta: 17 novembre 2013].
* ↑ «The Vice Regal Nuptials at St. James' Church». Wagga Wagga Advertiser (NSW: 1875 - 1910) [NSW], 10-08-1878, p. 1 Supplement: Supplement to the "Wagga Wagga Advertiser".
# Blood On The Dance Floor

Blood on the Dance Floor: HIStory in the Mix és un àlbum de remescles del cantant i ballarí nord-americà Michael Jackson publicat per la companyia discogràfica Epic Records el 20 de maig de 1997, amb cançons que van ser remixades del seu anterior àlbum, HIStory: Past, Present and Future, Book I, i cinc nous temes, sent criticat per tenir lletres superficials. Va tenir dos senzills i múltiples discos de platí, en diversos països, en vendre més de 15.300.000 de còpies arreu del món fins al 2010, convertint-se així en l'àlbum de remescles més venut de la història.

## Producció

La producció de Blood on the Dance Floor: HIStory in the Mix va començar mentre Jackson es trobava en la gira HIStory World Tour. La preparació del disc va començar el 1995 i es va dur a terme en diferents països, com Suècia, Suïssa i Alemanya. Allà es va proposar remesclar algunes de les seves cançons més populars i gravar i compondre noves canciones.
Finalment, l'àlbum es va conformar per vuit cançons remesclades dels èxits del seu àlbum HIStory (1995) ("Scream Louder", "Money", "2 Bad", "Stranger in Moscow", "This Time Around", "Earth Song "," You Are Not Alone "i" HIStory ") i cinc noves peces (" Blood on the Dance Floor "," Morphine "," Superfly Sister "," Ghosts "i" Is It Scary ").

## Llista de cançons

1. «Blood on the Dance Floor» 2. «Morphine»
3. «Superfly Sister»
4. «Ghosts»
5. «Is It Scary»
6. «Scream Louder (Flyte Tyme Remix)»
7. «Money (Fire Island Radio Edit)»
8. «2 Bad (Refugee Camp Mix)»
9. «Stranger in Moscow (Tee's In-House Club Mix)»
10. «This Time Around (D.M. Radio Mix)»
11. «Earth Song (Hani's Club Experience)»
12. «You Are Not Alone (Classic Club Mix)»
13. «HIStory (Tony Moran's HIStory Lesson)»

## Bibliografia

* George, Nelson (2004). Fulley de Michael Jackson: The Ultimate Collection. Sony BMG.
* Lewis, Jel (2005). Michael Jackson, the King of Pop: The Big Picture : the Music! the Man! the Legend! the Interviews!. Amber Books Publishing. ISBN 0-9749779-0-X.
* Taraborrelli, J. Randy (2004). The Magic and the Madness. Headline. ISBN 0-330-42005-4.
# Cimballa

Cimballa és un municipi de la província de Saragossa situat a la comarca de la Comunitat de Calataiud. El 2021 tenia 93 habitants. El 2023 tenia 90 habitants.

## Referències

* ↑ «Zaragoza Province (Spain)». Citypopulation. [Consulta: 27 gener 2024].
# Senyoria de Vitry

La senyoria de Vitry va ser una jurisdicció feudal originada en la castellania de Vitry a Xampanya. El castlà Eudes fou comte de Rethel el 1124 (va morir el 1158) per matrimoni amb la comtessa Matilde de Rethel (mort el 1151). La casa de Vitry a Rethel es va extingir el 1285 amb la mort d'Hug IV. L'hereva Joana, va aportar el comtat al casal de Dampierre, comtes de Nevers. Una altra senyoria de Vitry va tenir per centre a Vitry-sur-Loire a la Picardia. El casal de Vitry va gaudir de diverses senyories secundàries.

## Referències

* ↑ Genealogia dels senyors de Vitry-sur-Loire
# Marc Crehuet

Marc Crehuet (Santander, 7 d'abril de 1978) és un guionista i director de cinema català. Salta a la fama amb la pel·lícula El rei borni, adaptació de la seva pròpia obra teatral del mateix nom, que escriu i dirigeix.

## Guardons
### Premis

* (2016) El rei borni: Millor llargmetratge al Festival Internacional de Cinema en Català.

## Referències

* ↑ «EXCLUSIVA: 'EL REY TUERTO', DE LAS TABLAS AL CINE» (en espanyol). Fotogramas. Pere Vall, 26-03-2015. [Consulta: 6 febrer 2017].
* ↑ «Entrevista con Marc Crehuet, director de El rey tuerto» (en espanyol). cine nueva tribuna, 20-05-2016. [Consulta: 6 febrer 2017].

## Enllaços externs

* Marc Crehuet a l'IMDb
* Les presento a Marc Crehuet (castellà)
* Marc Crehuet: "Las respuestas al momento actual que vivimos ya han caducado, necesitamos buscar soluciones nuevas" (entrevista) (castellà)
# Casaments per encàrrec

Casaments per encàrrec (títol original: Cake) és una pel·lícula del 2005 de comèdia romàntica dirigida per Nisha Ganatra. Ha estat doblada al català.

## Argument

La història se centra en la Pippa McGee (Heather Graham), qui es troba prop dels 30, una etapa en què comença a madurar i comença la seva recerca de l'amor vertader.
La Pippa és una liberal escriptora de viatges que després de tornar a casa pel casament d'una amiga, es troba dirigint la revista de casaments del seu pare després que ell tingués un infart. Durant aquest procés, la Pippa no només haurà de dirigir la revista del seu pare, sinó que també haurà de desfer-se de tots els voltors famolencs que intenten prendre el control de totes les companyies que controla el seu pare.
La Pippa i el seu pare no s'havien relacionat gaire des de la mort de la seva mare feia uns anys, a més a més, la Pippa es debat entre l'amor de la mà dreta del seu pare, l'Ian (David Sutcliffe) i el fotògraf de la revista, Hermingway Jones (Taye Diggs).

## Repartiment

* Heather Graham: Pippa McGee
* David Sutcliffe: Ian Grey
* Taye Diggs: Hemingway Jones
* Sandra Oh: Lulu
* Keram Malicki-Sanchez: Frank
* Cheryl Hines: Roxanne
* Bruce Gray: Malcolm McGee
* Sarah Chalke: Jane
* Sabrina Grdevich: Rachel
* Michael McMurtry: Luke
* Amy Price-Francis: Sasha
* Reagan Pasternak: Sydney
* Jefferson Brown: Clifford
* Suzanne Cyr: Suzanne
* Frank Chiesurin: Chad
* Dominic Cuzzocrea: Antique Dealer
* Billy Khoury: Diego
* Carlo Rota: Bob Jackman

## Referències

* ↑ «ésAdir > Filmoteca: pel·lícules > Casaments per encàrrec». [Consulta: 25 gener 2019].
* ↑ «Cake (2006)» (en anglès). [Consulta: 25 gener 2019].
# Edifici Sant Ponç

L'edifici Sant Ponç del Grup Excursionista i Esportiu Gironí és una obra de Girona inclosa a l'Inventari del Patrimoni Arquitectònic de Catalunya.

## Descripció

Edifici de planta allargassada de planta baixa i 2 pisos, adossat a una piscina climatitzada existent i la que s'obra en part. L'edifici conté els serveis de control d'entrada (a nivell del primer pis i obrint-se amb una terrassa als jardins i instal·lacions esportives posteriors), de bar, i escala de triple espai que relaciona verticalment els 3 nivells. L'accés general puja des de nivell de carrer al primer pis per una llarga escala. Al segon pis hi ha pistes de squash i un gimnàs per una segona fase (ja que l'obra és la primera fase). A la planta baixa hi ha els vestidors, serveis i accés a piscines. Els materials són de bloc torho i de formigó vist pintat. La façana principal se'ns mostra com un joc de massissos de bloc amb vidre, donant llum a l'espai de l'escala. El lloc de l'entrada es potencia amb un element massís de bloc, forma corba i volat. A nivell del primer pis apareix un ràfec unificador. Al segon pis el cos es retira de façana per crear llum a squash.

## Història

Projecte del 1984 i obra del 1985 (primera fase).

## Referències

* 1 2 «Grup Excursionista i Esportiu Gironí». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# Commutació Q

La commutació Q (en anglès Q-switching), també coneguda com a commutació del factor de qualitat o formació de polsos gegants, és una tècnica per aconseguir que un làser emeti polsos de llum en lloc d'un feix continu. La tècnica permet la generació de polsos amb una gran potència de pic (de l'ordre del gigawatt), una potència molt superior a la que es podria obtenir amb el mateix làser funcionant en mode continu. En comparació amb la tècnica de sincronització de modes (mode-locking), amb la commutació Q s'obtenen ritmes de repetició dels polsos molt menors, energies de pols molt més altes i durades de pols molt més llargues. A vegades s'apliquen ambdues tècniques a la vegada. La tècnica fou descoberta cap a 1962 per R. W. Hellwarth i F. J. McClung amb una cel·la Kerr en un làser de robí.

## Referències

* ↑ McClung, F. J. i Hellwarth, R. W.: «Giant optical pulsations from ruby». Journal of Applied Physics 33 3, 828-829 (1962).
# El Mojón

El Mojón (en valencià, el Molló) és un poble fronterer entre el País Valencià i la Regió de Múrcia, tot sent pedania, respectivament, dels municipis del Pilar de la Foradada (al Baix Segura) i de San Pedro del Pinatar, sense cap separació ni diferència entre totes dues bandes. És el poble més meridional del País Valencià.
Té una població resident de 643 habitants (INE, 2008), dels quals 376 són valencians i 277 murcians. A l'estiu, com a indret turístic, multiplica la seua població. La seua línia de costa està urbanitzada fins a la Torre de la Foradada, mentre que al sud, els paratges dunars es conserven i protegeixen gràcies a formar un Parc Natural de la Regió de Múrcia. Celebra les seues festes patronals per Sant Roc, entre el 13 i el 16 d'agost.
Des de San Pedro del Pinatar s'ha reclamat 44 hectàrees, que prendria la totalitat de la pedania, tot assenyalant un error en l'amollonament escrit al Tractat de Torrelles de 1304. El recurs, però, va ser desestimat a l'agost de 2011.

## Referències

* ↑ http://ocio.diarioinformacion.com/planes/noticias/nws-106730-el-pilar-celebra-junto-san-pedro-fiestas-mojon.html
* ↑ http://www.diarioinformacion.com/vega-baja/2011/08/05/audiencia-nacional-deniega-municipio-murciano-san-pedro-mover-deslinde/1155638.html

## Enllaços externs

* La Torre de la Foradada i el Molló a AlicateVivo